Document ID: 31989R1735

KOMISSION ASETUS (ETY) N:o 1735/89,
annettu 19 päivänä kesäkuuta 1989,
eläinten ruokintaan tarkoitetulle rasvattomalle maitojauheelle ja rehuseoksiksi jalostetulle rasvattomalle maidolle myönnettävän tuen takaisin perimisestä viennin yhteydessä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 763/89(2), ja erityisesti sen 10 artiklan 3 kohdan,
sekä katsoo, että
eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(3), sellaisena kuin se on viimeksi muutettuna asetuksella (ETY) N:o 1115/89(4), 2 artiklan 1 kohdan toisessa alakohdassa säädetään, että vietäessä rasvatonta maitoa tai rasvatonta maitojauhetta denaturoituna rasvattomana maitojauheena tai rehuseoksena, saadaan tukea vastaava määrä; tämän säännöksen tarkoituksena on ensisijaisesti sen välttäminen, että tuki saadaan kahteen kertaan, toisin sanoen myönnetään vientitukea komission asetuksen (ETY) N:o 1476/89(5) nojalla sekä myönnetään tukea komission asetuksen (ETY) N:o 1725/79(6) nojalla, sellaisena kuin se on viimeksi muutettuna asetuksella (ETY) N:o 3368/88(7); viime vuosina tämän vaatimuksen noudattamisesta on varmistuttu alentamalla tukea ja viimeksi jättämällä myöntämättä vientitukea rehuille, jotka voivat saada tukea edellä tarkoitetun asetuksen mukaisesti,
nykyisin tuki on selvästi suurempi kuin vientituki; tämän vuoksi voimassa olevat toimenpiteet eivät ole riittävät sen välttämiseksi, että tiettyjä rehuja ei vietäisi maailmanmarkkinahintaa alhaisempaan hintaan; olisi suotavaa säätää säännöksiä, joiden avulla rasvattomalle maitojauheelle ja rehuseoksiksi jalostetulle rasvattomalle maidolle myönnettävä tuki peritään kokonaisuudessaan takaisin viennin yhteydessä,
on välttämätöntä säätää tietyt näissä tapauksissa sovellettavat yksityiskohtaiset säännöt hallintomenettelystä sekä tarpeelliset valvontatoimenpiteet; tässä tarkoituksessa on tarpeen viitata yhteisön passitusmenettelyä koskevaan komission asetukseen (ETY) N:o 1062/87(8), sellaisena kuin se on viimeksi muutettuna asetuksella (ETY) N:o 1159/89(9), ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Asetuksen (ETY) N:o 986/68 2 artiklan 1 kohdan toisen alakohdan mukaisesti takaisin perittävät vientituen määrät vahvistetaan tämän asetuksen liitteessä.
2 Edellä 1 kohdassa tarkoitettuja määriä ei kuitenkaan saada, jos rasvaton maito tai rasvaton maitojauhe, joka viedään liitteessä esitettyinä tuotteina, ei ole ollut oikeutettu asetuksen (ETY) N:o 804/68 10 artiklan 1 kohdassa säädettyyn tukeen sen koostumuksen vuoksi, joka ei vastaa asetuksessa (ETY) N:o 1725/79 säädettyjä edellytyksiä.
Jäsenvaltioiden on toteutettava tarpeelliset valvontatoimenpiteet sen varmistamiseksi, että ensimmäisessä alakohdassa tarkoitetussa tapauksessa rasvaton maito tai rasvaton maitojauhe ei ole aiemmin saanut tukea.
2 artikla
1 Edellä 1 artiklassa tarkoitetuissa tapauksissa liitteen tuotteiden vienti-ilmoituksessa on oltava kaikki tuotteen kuvausta ja täsmällistä koostumusta koskevat tarpeelliset tiedot. Tämän ilmoituksen hyväksymiseksi edellytetään jäsenvaltion, jonka alueella tullimuodollisuudet toteutetaan, asetuksen (ETY) N:o 986/68 4 artiklan 1 kohdassatarkoitetun toimivaltaisen elimen tai tämän jäsenvaltion
nimittämän muun toimielimen myöntämää todistusta, jossa todistetaan tapauskohtaisesti:
- että edellä tarkoitettu toimielin on saanut kyseisten tuotteiden osalta 1 artiklan 1 kohdan nojalla takaisin perittävän määrän
tai
- että kyseiset tuotteet vapautetaan kyseisestä takaisin perimisestä 1 artiklan 2 kohdan nojalla.
2 Edellä 1 kohdassa tarkoitetussa todistuksessa on oltava erityisesti:
- tuotteen laatuvaatimukset,
- kyseisten määrien erittely,
- tiedot takaisin peritystä summasta tai tarvittaessa syistä näiden määrien vapautukseen.
3 Edellä 1 kohdassa tarkoitetun todistuksen voimassaoloaika on enintään 30 päivää sen antopäivästä.
3 artikla
1 Liitteen tuotteiden liikkuvuus yhteisössä toteutetaan asetuksen (ETY) N:o 1062/87 III osastossa vahvistetuin edellytyksin.
2 Kun liitteen tuote liikkuu asetuksen (ETY) N:o 1062/87 24 tai 25 artiklassa säädetyin edellytyksin, annetaan tämän asetuksen liitteessä säädetystä määrästä 110 prosentin suuruinen yleisvakuus 1 artiklan soveltamisesta johtuvan määrän takaisin perimistä koskevan ensisijaisen vaatimuksen varmistamiseksi, jos tuotetta ei tuoda takaisin yhteisöön kuuden kuukauden kuluessa.
Vakuus vapautetaan, kun lähettävässä jäsenvaltiossa todetaan, että tuote on tuotu takaisin yhteisöön niiden määrien osalta, joista on toimitettu yhteisöön takaisin tuontia koskeva todiste.
3 Kun asetuksen (ETY) N:o 1062/87 IV osaston I luvussa säädetty järjestelmä koskee liitteen, yhteisön alueella sijaitsevalle pääteasemalle kuljetettavaa tuotetta, lähtötoimipaikka voi antaa luvan kuljetussopimuksen, jonka mukaan kuljetus päättyy yhteisön ulkopuolelle, muutokseen ainoastaan, kun lähettäjä on esittänyt 2 artiklassa tarkoitetun todistuksen.
4 artikla
Tämä asetus tulee voimaan 1 päivänä heinäkuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä heinäkuuta 1989.

Labels: 3
17
19
6